
GENERALNI SEKRETARIAT VLADE REPUBLIKE SLOVENIJE
gp.gs@gov.si


	ZADEVA: Izhodišča za zasedanje Stalne slovensko-italijanske komisije za vodno gospodarstvo, 30. september in 1. oktober 2026, Gorica (Italija) in informacija o nameravani sklenitvi zapisnika o zasedanju stalne slovensko-italijanske komisije – predlog za obravnavo

	1. Predlog sklepov vlade:

	Na podlagi četrtega odstavka 30. člena Zakona o mednarodnih pogodbah in drugih mednarodnih aktih (Uradni list RS, št. 12/26) ter prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo,109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25-ZF in 555/26) je Vlada Republike Slovenije na _______ seji sprejela naslednji: 
SKLEP

1. Vlada Republike Slovenije je  sprejela Izhodišča za zasedanje Stalne slovensko-italijanske komisije za vodno gospodarstvo, ki bo 30. septembra in 1. oktobra 2026 v Gorici (Italija).

2. Vlada Republike Slovenije imenuje delegacijo v naslednji sestavi:
· dr. Aleš Bizjak, Ministrstvo za okolje in prostor, predsednik komisije, vodja delegacije, 
· Gregor Umek, Ministrstvo za okolje in prostor, član komisije, član delegacije,
· mag. Luka Štravs, Ministrstvo za okolje in prostor, član komisije, član delegacije,
· mag. Elena Del Fabro, Ministrstvo za okolje in prostor, članica komisije, članica delegacije,
· mag. Suzana Stražar, Ministrstvo za okolje in prostor, članica komisije, članica delegacije,
· Nataša Anderlič, Ministrstvo za okolje in prostor, članica komisije, članica delegacije,
· Krištof Zupančič, Ministrstvo za infrastrukturo in energetiko, član komisije, član delegacije,
· Mateja Janša, Ministrstvo za zunanje in evropske zadeve, članica komisije, članica delegacije,
· Tomaž Primožič, Ministrstvo za kmetijstvo, član komisije, član delegacije,
· Lara Flis, Ministrstvo za okolje in prostor, strokovnjakinja, članica delegacije,
· Mateja Klinar, Ministrstvo za infrastrukturo in energetiko, strokovnjakinja, članica delegacije,
· Tadej Srebrnič, Direkcija RS za vode, strokovnjak, član delegacije,
· mag. Elizabeta Gabrijelčič, Agencija RS za okolje, strokovnjakinja, članica delegacije,
· Roman Trček, Agencija RS za okolje, strokovnjak, član delegacije,
· Barbara Potočnik, Ministrstvo za okolje in prostor, sekretarka komisije, članica delegacije.

3. Vlada Republike Slovenije se je seznanila z informacijo o nameravani sklenitvi zapisnika o zasedanju stalne slovensko-italijanske komisije.

                                                                                                 mag. Janja GARVAS
                                                                                        GENERALNA SEKRETARKA

Sklep vlade prejmejo:
· Ministrstvo za okolje in prostor,
· Ministrstvo za zunanje in evropske zadeve,
· Ministrstvo za infrastrukturo in energetiko,
· Ministrstvo za kmetijstvo,
· Ministrstvo za finance,
· Služba vlade za zakonodajo.

	2. Osebe, odgovorne za strokovno pripravo in usklajenost gradiva:

	mag. Mojca Štritof Brus, v. d. generalne direktorice, Direktorat za vode, Ministrstvo za okolje in prostor
dr. Aleš Bizjak, Direktorat za vode, Ministrstvo za okolje in prostor

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	30. septembra in 1. oktobra 2026 bo Gorici potekalo redno zasedanje Stalne slovensko-italijanske komisije za vodno gospodarstvo, ki ga bo organizirala italijanska stran.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	DA/NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR: /
Sredstva za stroške udeležbe (tolmačenje, potni stroški, nočitev, dnevnice) so zagotovljena za leto 2026 v okviru finančnih načrtov organov, ki bodo zastopali delegacijo RS. 
Okvirna ocena stroškov izvedbe dogodka je 3.300 EUR (od tega MOP okvirno 2.400 EUR: 1.500 EUR za tolmačenje, okvirno 900 EUR za nočitve, dnevnice, potne stroške; ARSO 300 EUR za nočitve, dnevnice, potne stroške; MZEZ 150 EUR za nočitev, dnevnice, potne stroške; MzIE 150 EUR za nočitev, dnevnice, potne stroške; MKM 300  EUR za nočitve, dnevnice, potne stroške ).

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Predlog gradiva ni takšne narave, da bi bila potrebna predhodna objava.

	

	
                                          mag. Polona RIFELJ
                                                MINISTRICA




PRILOGA:
· Jedro gradiva: Izhodišča za zasedanje Stalne slovensko-italijanske komisije za vodno gospodarstvo, 30. 9.–1. 10. 2026, Gorica (Italija) in informacija o nameravani sklenitvi zapisnika o zasedanju stalne slovensko-italijanske komisije
· 

JEDRO GRADIVA:

IZHODIŠČA
ZA ZASEDANJE STALNE SLOVENSKO-ITALIJANSKE KOMISIJE
ZA VODNO GOSPODARSTVO, 30. 9.–1. 10. 2026, Gorica (ITALIJA)
IN
INFORMACIJA O NAMERAVANI SKLENITVI ZAPISNIKA O ZASEDANJU STALNE SLOVENSKO-ITALIJANSKE KOMISIJE




I.

Podlago za urejanje vodnogospodarskih vprašanj med Republiko Slovenijo in Republiko Italijo predstavlja Sporazum o delovanju jugoslovansko-italijanske komisije za vodno gospodarstvo (Uradni list SFRJ – MP, št. 9/80), ki je bil ratificiran z Uredbo o ratifikaciji Sporazuma o delovanju jugoslovansko-italijanske komisije za vodno gospodarstvo (Uradni list SFRJ – MP, št. 9/80), in z Aktom o notifikaciji nasledstva sporazumov nekdanje Jugoslavije z italijansko republiko (Uradni list RS – MP, št. 11/92).

II.

30. septembra in 1. oktobra 2026 bo v Gorici potekalo redno zasedanje Stalne slovensko-italijanske komisije za vodno gospodarstvo, ki ga bo organizirala italijanska stran. 
Predviden je naslednji okvirni dnevni red zasedanja, ki bo predhodno usklajen med obema predsednikoma delegacije:
1) Predstavitev stanja posodobitve strokovnih podlag za porečje Soče ter izmenjava informacij v okviru posodobitev načrtov, predvidenih v Direktivi 2000/60/ES in Direktivi 2007/60/ES.
2) [bookmark: _Hlk165985102]Potrditev dokumenta »Sprejem in uporaba tehničnega dokumenta za skupno spremljanje in ocenjevanje kakovosti površinskih voda na čezmejnem območju«. 
3) Potrditev dokumentov »Predlog protokola za ravnanje v primeru suše« in »Predlog skupnih meritev pretoka«.
4) Potrditev časovnega načrta dela ter vzpostavitev skupine strokovnjakov za pripravo protokola o dejavnostih upravljanja sedimentov pri Solkanskem jezu z namenom zmanjšanja motnosti vode dolvodno.
5) Razprava o predlogu za pripravo protokola za obveščanje in opozarjanje v primeru izpustov onesnaževal v vodna telesa.
6) Razprava o izvajanju in nadgradnji/izboljšanju obstoječih komunikacijskih protokolov za izmenjavo podatkov, pomembnih za zagotavljanje varnosti jezov na reki Soči.
7) Posodobitev v zvezi z investicijskim projektom za povečanje pretočne zmogljivosti potoka Koren (Corno) z izvedbo horizontalnega usmerjenega vrtanja na italijanski strani.
8) Razprava o določitvi upravnih in regulativnih postopkov za čezmejno oskrbo s pitno vodo na obmejnih območjih.
9) Odprta vprašanja:
· Posodobitev v zvezi z zahtevkom za plačilo čiščenja odpadnih vod – IRISACQUA S.r.l.
· Posodobitev v zvezi s predlogom čezmejne povezave namakalnega sistema Vogršček – zahteva Konzorcija za melioracije Julijske krajine.
10) Predstavitev predloga za vzpostavitev spletnega portala »Soča«, namenjenega dejavnostim Stalne italijansko-slovenske komisije za vodno gospodarstvo, z namenom izboljšanja obveščanja in čezmejnega sodelovanja med državama.


III.

K točki 1 
Slovenska delegacija bo predstavila stanje aktivnosti v okviru priprave načrta upravljanja voda in načrta zmanjševanja poplavne ogroženosti ter izmenjala informacije z italijansko stranjo. 
V okviru vodne direktive EU bodo obravnavana vprašanja določitve vodnih teles, obremenitev in vplivov ter ekološkega, kemijskega in količinskega stanja vodnih teles na čezmejnem območju porečja Soče. Pozornost bo namenjena tudi določitvi omilitvenih ukrepov za močno preoblikovana vodna telesa ter vprašanju vpliva hidrološkega režima oziroma hidropeakinga. Slovenska delegacija bo pri obravnavi ekološko sprejemljivega pretoka izhajala iz veljavnega pravnega okvira ter obstoječih vodnih pravic.
Slovenska stran bo poročala tudi o izvajanju poplavne direktive EU v Sloveniji. V Sloveniji je bila pripravljena Predhodna ocena poplavne ogroženosti skupaj z določitvijo območij pomembnega vpliva poplav ter bile so posodobljene in pripravljene dodatne karte poplavne nevarnosti ter karte poplavne ogroženosti za območja pomembnega vpliva poplav. Oboje je bilo tudi poročano na Evropsko komisijo. Trenutno  poteka priprava Načrta zmanjševanja poplavne ogroženosti, ki bo usklajen tudi z italijansko stranjo.
K točki 2
Komisija bo obravnavala tehnični dokument za skupno spremljanje in ocenjevanje kakovosti površinskih voda na čezmejnem območju.
Slovenska delegacija bo podprla skupen pristop k spremljanju in ocenjevanju kakovosti površinskih voda, ki bo omogočal primerljivost podatkov in pristop k spremljanju čezmejnih vodnih teles, v skladu z Direktivo 2000/60/ES.
K točki 3
Nadaljevalo se bo strokovno sodelovanje pri pripravi protokola za meritve pretokov ter upravljanje nizkovodnih razmer v reki Soči med sušnimi dogodki. Skupne meritve bodo prispevale k izboljšanju poznavanja pretočnih razmer in primerljivosti meritev na obeh straneh meje.
Slovenska delegacija bo podprla nadaljevanje strokovnega sodelovanja, skupnih meritev in izmenjave hidroloških podatkov ob upoštevanju veljavnega pravnega okvira in pristojnosti obeh držav.
K točki 4
Nadaljevalo se bo strokovno delo na področju upravljanja sedimentov pri Solkanskem jezu, zlasti glede vpliva izvajanja vzdrževalnih in drugih del na režim transporta sedimentov ter možnosti za zmanjševanje motnosti vode dolvodno od jezu. Posebna pozornost bo namenjena izmenjavi informacij o načrtovanih posegih ter možnostim za pravočasno obveščanje pristojnih služb in drugih deležnikov.
Slovenska stran bo podprla strokovno usklajevanje in iskanje rešitev za zmanjševanje negativnih vplivov na vodni ekosistem ter izboljšanje obveščanja ob izvajanju del.
K točki 5
Obravnavan bo predlog protokola za obveščanje in opozarjanje v primeru izpustov onesnaževal v vodna telesa, ki ga bo predstavila Dežela Furlanija – Julijska  krajina. Namen protokola je opredeliti način in vsebino izmenjave informacij med pristojnimi organi obeh držav v primeru dogodkov, ki bi lahko vplivali na kakovost čezmejnih vodnih teles, ter zagotoviti čim hitrejše obveščanje pristojnih služb.
Slovenska delegacija bo podprla vzpostavitev učinkovitega sistema čezmejnega obveščanja ob upoštevanju pristojnosti posameznih institucij ter veljavnega nacionalnega in evropskega pravnega okvira.
K točki 6:
Obravnavana bodo vprašanja varnosti jezov na reki Soči ter izvajanja in morebitne nadgradnje komunikacijskih protokolov.
Slovenska stran bo podprla nadaljevanje strokovnega sodelovanja in pravočasno izmenjavo informacij, pomembnih za zagotavljanje varnosti jezov in prebivalstva.
K točki 7
Italijanska delegacija bo predstavila posodobitev projekta povečanja pretočne zmogljivosti potoka Koren (Corno) z izvedbo horizontalnega usmerjenega vrtanja na italijanski strani. Slovenska delegacija se bo z informacijo seznanila.
K točki 8
Obravnavano bo stanje čezmejne oskrbe s pitno vodo ter vprašanja zaščite vodnih virov na obmejnem območju.
Slovenska stran bo predstavila stanje strokovnih podlag za določitev vodovarstvenih območij za vodonosnik Brestovica in podprla nadaljnje usklajevanje z italijansko stranjo glede zaščite čezmejnih vodnih virov in oskrbe s pitno vodo.
K točki 9
· Posodobitev v zvezi z zahtevkom za plačilo čiščenja odpadnih vod – IRISACQUA S.r.l. 

Slovenska delegacija bo seznanila italijansko delegacijo z informacijami o aktualnem stanju zahtevka družbe IRISACQUA S.r.l. v zvezi s stroški čiščenja odpadnih voda. Glede zahtevka družbe IRISACQUA S.r.l. bo slovenska stran izhajala iz pristojnosti slovenskih organov, razpoložljive dokumentacije in veljavnih pravnih podlag.

· Posodobitev v zvezi s predlogom čezmejne povezave namakalnega sistema Vogršček – zahteva Konzorcija za melioracije Julijske krajine (nekdanji Consorzio di bonifica Pianura Isontina) 
Slovenska delegacija bo predstavila aktualno stanje glede predloga za čezmejno povezavo namakalnega sistema Vogršček. Upoštevan bo strateški pomen zadrževalnika za zagotavljanje vode za namakanje in oroševanje kmetijskih površin v Vipavski dolini. Glede na razpoložljivost vodnega vira in potrebe po vodi v Vipavski dolini širitev namakalnega sistema oziroma zagotavljanje dodatnih količin vode za potrebe na italijanski strani za Slovenijo ni sprejemljivo.

K točki 10
Italijanska delegacija bo predstavila predlog za vzpostavitev spletnega portala »Soča«, namenjenega dejavnostim Stalne slovensko-italijanske komisije za vodno gospodarstvo. Slovenska delegacija bo predlog obravnavala z vidika izboljšanja izmenjave informacij, preglednosti dela komisije in čezmejnega sodelovanja. 
IV.
Poleg članov delegacije RS bodo zaradi navedenih vsebin na zasedanju komisije sodelovali tudi predstavnika Soških elektrarn Nova Gorica, d.o.o, g. Bojan Kastelan, direktor razvoja ter g. Primož Gabrijelčič ter predstavnika Geološkega zavoda Slovenije, g. Timotej Pepelnik in ga. Sonja Cerar.

Glede posameznih točk dnevnega reda bo delegacija Republike Slovenije zastopala stališča, ki ne bodo v nasprotju z evropskim pravnim redom in slovensko zakonodajo, pri čemer bo podprla rešitve, ki bodo zagotavljale izvajanje in doseganje ciljev evropske in slovenske zakonodaje na področju celostnega upravljanja voda v okviru pristojnosti Stalne slovensko-italijanske komisije za vodno gospodarstvo. 

V.
Na zasedanju bo glede na predhodno navedeno pripravljen in predvidoma podpisan zapisnik o zasedanju stalne slovensko-italijanske komisije, ki je enostavni sporazum v smislu 30. člena Zakona o mednarodnih pogodbah in drugih mednarodnih aktih (ZMPDMA) in ga vlada po njegovem podpisu potrdi v skladu z drugim odstavkom 32. člena ZMPDMA. 
image1.jpeg
REPUBLIKA SLOVENIJA
MINISTRSTVO ZA OKOLJE IN PROSTOR




